Source: http://www.europarl.europa.eu/doceo/document/RULES-9-2019-07-02-RULE-190_RO.html
Timestamp: 2019-10-22 05:15:15+00:00

Document:
Regulamentul de procedură al Parlamentului European - Articolul 190 - Votul prin apel nominal - iulie 2019
Articolul 190 : Votul prin apel nominal (1)
1. În plus față de cazurile prevăzute la aceste articole, se procedează la vot prin apel nominal în cazul în care un grup politic sau un număr de deputați care atinge cel puțin pragul redus au cerut în scris acest lucru cel târziu în seara precedentă votului, cu excepția cazului în care Președintele a hotărât un alt termen.
Dispozițiile articolului 190 privind votul prin apel nominal nu se aplică rapoartelor prevăzute la articolul 8 alineatul (2) și la articolul 9 alineatele (4), (7) și (9), în cadrul procedurilor privind imunitatea unui deputat.
2. Fiecare grup politic poate depune maximum o sută de solicitări de vot prin apel nominal per perioadă de sesiune.
3. Votul prin apel nominal se efectuează prin sistemul electronic de votare.
În cazul în care, din motive tehnice, acesta din urmă nu poate fi utilizat, apelul nominal poate fi făcut în ordine alfabetică, începând cu numele unui deputat tras la sorți. Președintele votează ultimul. Se votează pronunțând cu voce tare „da”, „nu” sau „mă abțin”.
4. Rezultatul votului este consemnat în procesul-verbal al ședinței. Lista votanților se stabilește pe grupuri politice, în ordinea alfabetică a numelor deputaților și precizează, în cazul fiecărui deputat, sensul în care a fost dat votul.
(1) Articolul 190 alineatele (3) și (4) se aplică mutatis mutandis comisiilor (a se vedea articolul 219).

References: Articolul 190

Articolul 190
 articolul 8
 articolul 9
 Articolul 190
 articolul 219